sagorsarker/bangla-wikipedia huggingface dataset:
নূর আলম খলিল আমিনী

নূর আলম খলিল আমিনী (১৮ ডিসেম্বর ১৯৫২ — ৩ মে ২০২১) একজন ভারতীয় সুন্নি মুসলিম পণ্ডিত এবং দারুল উলুম দেওবন্দের আরবি ভাষা ও সাহিত্যের সিনিয়র অধ্যাপক। তার বই "" আসাম বিশ্ববিদ্যালয়ে ডক্টরেট অধ্যয়নের বিষয় ছিল এবং তার বই "মিফতাহুল আরব" বিভিন্ন মাদ্রাসায় দরসে নিজামী পাঠ্যক্রমের অংশ। তিনি "মাসিক আদ দাঈ"–এর সম্পাদক ছিলেন।
নূর আলম খলিল আমিনী ১৯৫২ সালের ১৮ ডিসেম্বর জন্মগ্রহণ করেন। তিনি মাদ্রাসা ইমদাদিয়া দারভাঙ্গা, দারুল উলুম মৌ এবং দারুল উলুম দেওবন্দে পড়াশোনা করেন। ১৯৭০ সালে তিনি ঐতিহ্যবাহী দরসে নিজামী অধ্যয়নে স্নাতকের জন্য কাশ্মীরি গেটের মাদ্রাসা আমিনিয়ায় চলে যান। তার শিক্ষকদের মধ্যে রয়েছেন ওয়াহিদুজ্জামান কিরানভি এবং সৈয়দ মুহাম্মদ মিয়াঁ দেওবন্দী।
খলিল আমিনী দারুল উলুম দেওবন্দে আরবি সাহিত্য বিষয়ক অধ্যাপক এবং মাসিক আরবি পত্রিকা "আল-দাই"-এর সম্পাদক। তিনি ২০১৭ সালে "প্রেসিডেন্সিয়াল সার্টিফিকেট অফ অনার" লাভ করেন।
২০২১ সালের ৩ মে তিনি মৃত্যুবরণ করেন।
মাসিক আরবি জার্নাল ছাড়াও আমিনীর রচনাগুলোর মধ্যে রয়েছে:
মাদ্রাসা আমিনিয়া ইসলামিয়া আরাবিয়া

মাদ্রাসা আমিনিয়া ইসলামিয়া আরাবিয়া (এছাড়া মাদ্রাসা আমিনিয়া নামেও পরিচিত) হল দিল্লির একটি ইসলামি শিক্ষাপ্রতিষ্ঠান।
১৮৯৭ সালে আনোয়ার শাহ কাশ্মিরির সহায়তায় আমিনুদ্দীন দেহলভি চাঁদনি চকের সুনেহরি মসজিদে মাদ্রাসা আমিনিয়া প্রতিষ্ঠা করেন।
এটি পরে ১৯১৭ সালে কাশ্মীরি গেটে স্থানান্তর করা হয়।
হাদিস বিশারদ আনোয়ার শাহ কাশ্মীরি এই প্রতিষ্ঠানের প্রথম অধ্যক্ষ ছিলেন। পরবর্তিতে ভারতের প্রধান মুফতি কেফায়াতুল্লাহ দেহলভি তার স্থলাভিষিক্ত হন।ভারতের স্বাধীনতা আন্দোলনের অন্যতম কর্মী ও লেখক সৈয়দ মুহাম্মদ মিয়াঁ দেওবন্দী এই প্রতিষ্ঠানে হাদিস অধ্যাপক হিসেবে দায়িত্ব পালন করেন।
মুসলিম পেশাদারদের সমিতি

মুসলিম পেশাদারদের সমিতি () সিঙ্গাপুরের একটি কমিউনিটি স্বনির্ভর শ্রেণি যা ১৯৯১ সালের ১০ ই অক্টোবর প্রতিষ্ঠিত হয়েছিল। সংগঠনটি তৈরি করা হয়েছিল যাতে মালয়-মুসলিম সম্প্রদায়ের আর্থ-সামাজিক কর্মক্ষমতা উন্নত হয়।
এশীয় মিডিয়া তথ্য ও যোগাযোগ কেন্দ্র

এশীয় মিডিয়া তথ্য ও যোগাযোগ কেন্দ্র (), সিঙ্গাপুরের একটি নিবন্ধিত দাতব্য সংস্থা যা এশিয়ার মিডিয়া এবং যোগাযোগ উন্নয়নের জন্য ফ্রিডরিখ-এবার্ট-স্টিফটাংয়ের মূলধন তহবিল সহায়তায় প্রতিষ্ঠিত। এটি মূলত এশীয় গণযোগাযোগ গবেষণা ও তথ্য কেন্দ্র নামে পরিচিত ছিল।
বই এবং প্রতিবেদনগুলি ছাড়াও এটি "এশীয় গণযোগাযোগ বুলেটিন" এবং "এশিয়ান জার্নাল অব কমিউনিকেশন" পত্রিকা প্রকাশ করে।
কার্গো (চলচ্চিত্র)

কার্গো একটি ২০১৯ সালের ভারতীয় হিন্দি ভাষার বিজ্ঞান ভিত্তিক কথাসাহিত্যিক চলচ্চিত্র যা রচনা এবং পরিচালনা করেছেন আরতি কাদব। ছবিটি প্রযোজনা করেছেন কাদব, শ্লোক শর্মা, নবীন শেঠি এবং অনুরাগ কাশ্যপ।মুখ্য চরিত্রে অভিনয় করেছেন বিকান্ত ম্যাসি এবং শ্বেতা ত্রিপাঠী।
গল্পটি পুষ্পক ৬৩৪এ নামে একটি মহাকাশযানে ধারণ করা হয়েছে যেখানে প্রহস্ত নামক একজন নারী মহাকাশচারীর সাহায্যে ডেথ ট্রান্সজিশন এর জন্য কাজ করেন,সেখানে মৃত মানুষদের পুনর্জন্মের জন্য পুনরায় পুনরুদ্ধার এর ব্যবস্থা করা হয়। স্পটলাইট বিভাগের অধীনে ২০১৯ মুম্বাই ফিল্ম ফেস্টিভালে এবং ২০২০ সালের ৯ সেপ্টেম্বর ছবিটি নেটফ্লিক্সে প্রিমিয়ার হয়।
কার্গো ধারণাটি ২০১৩ সালে পরিচালক আরতি কাদভের কাছে এসেছিল যখন তিনি কোন ছায়াছবি তৈরির আগে ছয় বছর ধরে একটি প্রি-প্রোডাকশনে কাজ করেছিলেন(শিক্ষানবিশ হিসাবে)।এইসময় কাদভ আরেকটি স্ক্রিপ্ট লিখতে শুরু করেন এবং ২-৩ মাস পর তিনি এই ধারণাটি তৈরি সম্পূর্ণ করেন।
এরপর কাদভ ফ্যান্টম ফিল্মস নিয়ে একটি চলচ্চিত্রটি করার পরিকল্পনা করছিলেন, তবে প্রযোজনা প্রতিষ্ঠানটি বিলীন হয়ে যায় এবং পরিকল্পনা টি থমকে যায়।তবে এর প্রতিষ্ঠাতা অনুরাগ কাশ্যপ এবং বিক্রমাদিত্য মোটওয়ানে কার্গোকে সমর্থন দেওয়ার সিদ্ধান্ত নিয়েছিলেন,যার কারণেই চলচ্চিত্রটি পরবর্তীতে তৈরি হয়।
এটি প্রায় ১০ দিন স্টুডিওর বাইরে সহ ৩০ দিন সময় নিয়েছিল চলচ্চিত্রটি ধারণ করতে,এবং এটি নভেম্বর, ২০১৮ তে শেষ হয়েছিল।
ছবিটি মিশ্র পর্যালোচনা পেয়েছে। পর্যালোচনা সংগ্রহকারী ওয়েবসাইট রোটেন টমাটোস এ ৯ টি পর্যালোচনার ভিত্তিতে ৫৬% পজিটিভ পর্যালোচনা পেয়েছে।
আমারকোর্দ

আমারকোর্দ ১৯৭৩ সালে মুক্তিপ্রাপ্ত একটি ইতালীয় হাস্যরসাত্মক নাট্য চলচ্চিত্র। ফেদেরিকো ফেল্লিনি ছবিটি পরিচালনা করেছেন। এটি তিত্তা নামক একটি কাল্পনিক বালককে নিয়ে রচিত একটি অর্ধ আত্মজীবনীমূলক কাহিনী। তিত্তা রিমিনি শহরের প্রাচীন দেয়ালগুলোর নিকটে অবস্থিত গ্রাম বোর্গো সান গিউলিও-র বাসিন্দা। তার গ্রামের অন্যান্য বাসিন্দারা কিছুটা খামখেয়ালি প্রকৃতির। ১৯৩০ সালের ফ্যাসিবাদী ইতালির প্রেক্ষাপটে ছবিটির চিত্রনাট্য রচিত হয়েছে। রোমানোলো শব্দগুচ্ছ আমারকোর্দ (আমার স্মরণ হচ্ছে) অবলম্বনে ছবিটির নামকরণ করা হয়েছে।
তিত্তার স্পর্শকাতর শিক্ষণ ইতালির নৈতিক অধঃপতনের প্রতীক। ফেলিনি ছবিতে বেনিতো মুসোলিনি ও ক্যাথলিক চার্চের হাস্যকর প্রতিকৃতি পরিস্ফুট করে তুলেন ; তার মতে- ফ্যাসিবাদ ও ক্যাথলিক চার্চ ইতালিয়ানদের স্থায়ী কৈশোরের নিগড়ে আবদ্ধ করে রেখেছে। প্রকৃতপক্ষে তিনি তার নিজের ও গ্রামবাসীদের ব্যঙ্গাত্মক চিত্র দৃশ্যায়িত করার মধ্য দিয়ে এটা প্রমাণ করতে চেয়েছেন, তারা নৈতিক দায়দায়িত্ব গ্রহণে অক্ষম। তাই বোকার মত তাদের মন যৌন কল্পনায় নিমজ্জিত।
ছবিটি সেরা বিদেশি চলচ্চিত্র ক্যাটাগরিতে অস্কার লাভ করে। সেরা পরিচালক ও সেরা চিত্রনাট্য বিভাগেও এটি মনোনয়ন লাভ করে।
একজন তরুণ নারী কাপড় মেলতে মেলতে আনন্দিত চিত্তপ পপলার বীজের দিকে অঙ্গুলিসংকেত করে। বাতাসে সেগুলো একটু পরপর দুলছিল। একজন বৃদ্ধ লোক তার পাশে বসে মাটির জিনিস বানাচ্ছিলেন। প্রৌঢ় বলেন, "তীব্র শীতের এবার সমাপ্তি হতে চলেছে।" বিদ্যালয়পড়ুয়ারা লাফিয়ে লাফিয়ে পাফবল (এক প্রকার মাশরুম) ধরার চেষ্টা করে। শহরের বিশিষ্ট উজবুক গুইদিজিও ক্যামেরার দিকে তাকিয়ে থাকে এবং বসন্তকাল ও পপলার বীজ নিয়ে একটি কবিতা আবৃত্তি করে।
নাপিতের ঘর থেকে সবেমাত্র একজন ফ্যাসিবাদী তার মাথা কামিয়ে এসেছে। ঐ সময় ফিওরেল্লা তার বোন ও গ্রামের সবচেয়ে সুন্দরী রমণী গ্রাদিস্কাকে নিয়ে ঐতিহ্যবাহী বহ্ন্যুৎসবে যোগদান করে। রাত যতই ঘনিয়ে আসে, বর্গো গ্রামের বাসিন্দারা মূল সরণির দিকে রওনা হন। এদের মধ্যে রয়েছে অন্ধ অ্যাকর্ডিয়ন বাদক, যাকে স্কুলছাত্ররা সর্বদা উত্ত্যক্ত করে ; রয়েছে ব্লন্ড চুলওয়ালা কামতাড়িতা নারী ভোলপিনা ; রয়েছে শক্তিশালী তামাক ব্যবসায়ী; রয়েছে তিত্তা - যে এ ছবিরর নায়ক; রয়েছে অরেলিও, তিত্তার পিতা - যে নির্মাণশিল্পে একজন ফোরম্যান হিসেবে কর্মরত এবং তিত্তার দুষ্টুমিতে যে বরাবরই সংক্ষুব্ধ; রয়েছে মিরান্দা, তিত্তার মাতা - যে সবসময়ই তার ছেলেকে বাবার ক্রোধের আগুন থেকে রক্ষা করে ; রয়েছে লাল্লো- তিত্তার মামা, যে তিত্তাদের সঙ্গেই বসবাস করে এবং ভগ্নিপতির কৃপায় সুখেই আছে। সাথে আছেন তিত্তার পিতামহ এবং বিশিষ্ট মিথ্যুক বিসসেইন।
আতাউর রহমান (বীর প্রতীক)

আতাউর রহমান বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
১৯৭৩ সালে সরকার তাকে বীর প্রতীক সম্মাননা প্রদান করেন।
গাজী আবদুল ওয়াহিদ

গাজী আবদুল ওয়াহিদ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।
১৯৭৩ সালে সরকার তাকে বীর প্রতীক সম্মাননা প্রদান করেন।
আঞ্জুমান (১৯৭০-এর চলচ্চিত্র)

আঞ্জুমান ৩১ জুলাই, ১৯৭০ সালে মুক্তিপ্রাপ্ত একটি পাকিস্তানি উর্দুভাষিক রঙিন চলচ্চিত্র, যার শ্রেষ্ঠাংশে অভিনয় করেছিলেন ওয়াহিদ মুরাদ, রানি, দিবা, সন্তোষ কুমার, সাবিহা খানম ও লেহরি। বিশেষত এটি ওয়াহিদ মুরাদের বর্ণাঢ্য জীবনের একটি উজ্জ্বল মাইলফলক ছিল। চলচ্চিত্রটি আইডিয়াল মুভিজের ব্যানারে প্রযোজনা করেছিলেন সফদার মাসুদ এবং পরিচালনা করেছিলেন পাকিস্তানের খ্যাতিমান চলচ্চিত্র পরিচালক হাসান তারিক।
তৎকালীন পূর্ব পাকিস্তানে বাংলাদেশের স্বাধীনতা যুদ্ধের প্রাক্কালে দেশের সবচেয়ে খারাপ রাজনৈতিক পরিস্থিতিতে চলচ্চিত্রটি মুক্তি পেয়েছিল। তবুও রুনা লায়লা এবং আহমেদ রুশদির বিখ্যাত গানগুলোর সাহায্যে এটি একটি বিশাল সাফল্য করেছিল।
চলচ্চিত্রটি সেরা চলচ্চিত্র, সেরা পরিচালক, সেরা চিত্রনাট্য, সেরা সংগীতশিল্পী, সেরা গীতিকার, সেরা প্লেব্যাক গায়িকা, সেরা সম্পাদক, সেরা শিল্পনির্দেশক এবং সেরা কৌতুক অভিনেতা এই ৮টি বিভাগে নিগার পুরস্কার জিতেছিল। 
আঞ্জুমান চলচ্চিত্রটি পাকিস্তানের সবচেয়ে খারাপ রাজনৈতিক সময়ে বাবর পিকচার্স থেকে ১৯৭০ সালের ৩১ জুলাইয়ে মুক্তি দেওয়া হয়েছিল। করাচির সিনেমা হলে এটি একটানা ৮১ সপ্তাহ ধরে প্রদর্শিত হয়েছিল।
চলচ্চিত্রটি 'আঞ্জুমান' (রানি অভিনীত চরিত্র) নামের একজন বারনারীকে কেন্দ্র করে নির্মিত একটি ট্র্যাজেডি। আঞ্জুমান ধনী নবাব ওয়াজাহাত আলির (সন্তোষ কুমার অভিনীত চরিত্র) প্রেমাবেগে উতলা হলেও পরবর্তীতে তার ছোট ভাই নবাব আসিফ আলির (ওয়াহিদ মুরাদ অভিনীত চরিত্র) প্রেমে পড়ে যায়। বড় ভাইয়ের বিয়ে বাঁচাতে আসিফ "বিনিময়" হিসাবে আঞ্জুমানকে দ্রুত "কথা" দেওয়ার সিদ্ধান্ত নেয়, যদিও সে তখন নূদ্রত (দিবা অভিনীত চরিত্র) নামে অন্য এক মেয়ের সাথে প্রেমাবদ্ধ ছিল। নবাব ওয়াজাহাত আলীর স্ত্রী নুরুলাইন জারতাজ (সাবিহা খানম অভিনীত চরিত্র) বাধ্য হয়ে আঞ্জুমানকে তার নিজের ভালবাসা ত্যাগ করার জন্য অনুরোধ করে যাতে আসিফ সুখে থাকতে পারে। সবশেষে আঞ্জুমানকে মৃত্যুর চেয়ে আরও খারাপ পরিস্থিতির মুখোমুখি হতে হয়, তাকে তার প্রেমিকের বিবাহের অনুষ্ঠানে গান করার জন্য আমন্ত্রণ করা হয়েছিল। প্রেমাহত এবং হতাশ আঞ্জুমান সেই অনুষ্ঠানে একটি বিষাদময় গান উপহার দেয়। গান গাওয়ার পূর্বে বিষ পান করার ফলে বিবাহ অনুষ্ঠান চলাকালেই সে তার প্রেমিকের পায়ের কাছে মারা যায়।
২০১৩ সালে ইয়াসির নওয়াজের পরিচালনায় এবং তারাঙ হাউসফুলের প্রযোজনায় একই নামে চলচ্চিত্রটি পুনর্নির্মিত হয়েছে, যার শ্রেষ্ঠাংশে ছিল ইমরান আব্বাস, সারা লরেন এবং আলি খান।
আঞ্জুমান চলচ্চিত্রের সংগীত পরিচালনায় ছিলেন নিসার বাজমি। বিশেষত রুনা লায়লার গাওয়া এই চলচ্চিত্রের গানগুলো পাকিস্তানে বিশাল সাফল্য অর্জন করেছিল:
আঞ্জুমান চলচ্চিত্রটি নিম্নোলিখিত ৮টি বিভাগে নিগার পুরস্কার জিতেছিল:
দ্য ড্যানিশ গার্ল

দ্য ড্যানিশ গার্ল মার্কিন লেখক ডেভিড এবারশফের একটি উপন্যাস। এটি ২০০০ সালে মার্কিন যুক্তরাষ্ট্রে ভাইকিং প্রেস কর্তৃক এবং অস্ট্রেলিয়ায় অ্যালেন অ্যান্ড আনউইন কর্তৃক প্রকাশিত হয়। এই উপন্যাসটি লিঙ্গ পরিবর্তন সার্জারি করা প্রথম ব্যক্তি লিলি এলবের জীবনের কাল্পনিক চিত্রায়ন। এই উপন্যাস অবলম্বনে "একই নামের একটি চলচ্চিত্র" নির্মাণ করেছেন পরিচালক টম হুপার। চলচ্চিত্রটিতে লিলি এলবের চরিত্রে অভিনয় করেন এডি রেডমেইন এবং তার স্ত্রী গের্দা ভেগেনারের চরিত্রে অভিনয় করেন আলিসিয়া ভিকান্দার।
উপন্যাসটি দশটির অধিক ভাষায় অনূদিত হয়েছে এবং এর কাগজের মলাট প্রকাশ করেছে পেঙ্গুইন প্রেস।
এই উপন্যাস অবলম্বনে এবং ডেনীয় চিত্রশিল্পী লিলি এলবে ও গের্দা ভেগেনারের জীবনী থেকে অনুপ্রাণিত হয়ে "একই নামের একটি চলচ্চিত্র" নির্মিত হয়। চলচ্চিত্রটি পরিচালনা করেন টম হুপার। এতে এলবে চরিত্রে অভিনয় করেন এডি রেডমেইন ও ভেগেনার চরিত্রে অভিনয় করেন আলিসিয়া ভিকান্দার। ঐতিহাসিক ঘটনাবলির ভুল চিত্রায়নের কারণে চলচ্চিত্রটির সমালোচিত হলেও রেডমেইন ও ভিকান্দারের অভিনয় ভূয়সী প্রশংসা অর্জন করে।
"দ্য নিউ ইয়র্ক টাইমস"-এর বইয়ের পর্যালোচনায় উপন্যাসিক ও সমালোচক জন বার্নহাম শোয়ার্টজ উপন্যাসটিকে "মনোযোগ কাড়ে এমন" অভিহিত করে বলেন, "আশা করি লোকজন "দ্য ড্যানিশ গার্ল" পড়বে। এটি মনোমুগ্ধকর ও মানবিক।" দ্য নিউ ইয়র্ক টাইমসের আরেক সমালোচক রিচার্ড বার্নস্টাইন লিখেন, "মিস্টার এবারশফ আমাদের বলছেন ভালোবাসায় ছোট অন্ধকার শুন্য থাকে। তার বুদ্ধিমত্তা ও বিচক্ষণতার অন্বেষণ তার উপন্যাসটিকে উল্লেখযোগ্য করে তুলেছে।"
"দ্য ড্যানিশ গার্ল" আমেরিকান একাডেমি অব আর্টস অ্যান্ড লেটার্স থেকে রোসেনথাল ফাউন্ডেশন পুরস্কার এবং লাম্বডা লিটারেরি পুরস্কার অর্জন করে। এটি ট্রিপট্রি পুরস্কার, নিউ ইয়র্ক পাবলিক লাইব্রেরিস ইয়াং লায়ন্স পুরস্কার, আমেরিকান লাইব্রেরি অ্যাসোসিয়েশন পুরস্কারের ফাইনালিস্ট ছিল, এবং নিউ ইয়র্ক টাইমসের উল্লেখযোগ্য বই ছিল।
কাঠমান্ডু বিশ্ববিদ্যালয়

কাঠমান্ডু বিশ্ববিদ্যালয় (কেইউ) () নেপালের সরকারী অনুদান প্রাপ্ত বিশ্ববিদ্যালয়গুলির মধ্যে একটি। এটা কাভ্রেপলাঞ্চোক জেলার ধুলিখেলে অবস্থিত এবং নেপালের তৃতীয় প্রাচীনতম বিশ্ববিদ্যালয়। বিশ্ববিদ্যালয়টি কাঠমান্ডু থেকে ৩০ কিলোমিটার পূর্বে অবস্থিত। এটি ১৯৯১ সালে "নেতৃত্বের জন্য গুণগত শিক্ষা" লক্ষ্য নিয়ে প্রতিষ্ঠিত হয়েছিল। কেইউ তার সাতটি স্কুল এবং ধুলিখেল, পাটান, ললিতপুর এবং ভক্তপুরে ক্যাম্পাস পরিচালনা করে। বিশ্ববিদ্যালয় বিভিন্ন ক্ষেত্রে অ-স্নাতক, স্নাতক এবং স্নাতকোত্তর কোর্স সরবরাহ করে।
লস্ট ইন ট্রান্সলেশন (চলচ্চিত্র)

লস্ট ইন ট্রান্সলেশন ২০০৩ সালে মুক্তিপ্রাপ্ত একটি আমেরিকান প্রণয়ধর্মী হাস্যরসাত্মক চলচ্চিত্র। সোফিয়া কোপলা ছবিটির পরিচালক ও চিত্রনাট্যকার। বিল মারি এ ছবিতে বব হ্যারিস চরিত্রে অভিনয় করেন। হ্যারিস একজন ক্ষয়িষ্ণু আমেরিকান তারকা, যে তার জীবনের মধ্যগগনে এসে টোকিও শহরে সান্তোরে হুইস্কির প্রচারণা চালাতে গিয়ে সংকটের সম্মুখীন হয়। এসময় শার্লট নামের এক আমেরিকান তরুণীর সাথে তার দেখা হয়। শার্লট একজন তরুণী, যে সম্প্রতি আমেরিকার একটি কলেজ থেকে স্নাতক হয়েছে। স্কারলেট জোহানসন এ ছবিতে শার্লট চরিত্রে অভিনয় করেন। জোভান্নি রিবিসি ও অ্যানা ফ্যারিস-ও এ ছবিতে অভিনয় করেছেন। জাপানের সাংস্কৃতিক অবক্ষয়ের প্রেক্ষাপটে বিচ্ছিন্নতা ও সংযোগহীনতার বিষয়টিই এখানে ফুটে ওঠেছে। চলচ্চিত্র সমালোচক ও পণ্ডিতরা বলেন, মূলধারার বর্ণনা ও প্রেমের সাধারণ বর্ণনার বাইরে গিয়ে এটি ব্যতিক্রমী ধারা তৈরিতে সক্ষম হয়েছে।
কোপোলা টোকিও শহরে বসবাস করতে গিয়ে শহরটিকে ভালোবেসে ফেলেন। তখনই তিনি এর চিত্রনাট্য রচনা করার সিদ্ধান্ত নেন। পার্ক হায়াট টোকিওতে বসবাসরত দুইজন পুরুষ ও নারী প্রণয়ের বিষাদ অনুভব করছে- এ ধারণা মাথায় রেখেই কোপোলা ছবিটির চিত্রনাট্য লেখেন। তিনি ১৯৯৯ সালে তার প্রথম ছবি দ্য ভার্জিন সুইসাইডস এর প্রচারণা চালাতে গিয়ে এখানে অবস্থান করেন। কোপোলা চেয়েছিলেন, বিল মারেই ছবির পুরুষ চরিত্রে অভিনয় করুন। বিল মারেকে এক বছর ধরে কোপোলা ক্রমশ পত্র লিখেন ও টেলিফোনে বার্তা পাঠান। ছবির চার মিলিয়ন ডলার বাজেটের এক মিলিয়ন ডলার তিনি মারের আসার পূর্বেই খরচ করে ফেলেন। অবশেষে মারে টোকিওতে এসে পৌঁছালে কোপোলা চিন্তামুক্ত হন।
২০০২ সালের ২৯ সেপ্টেম্বর ছবির প্রধান আলোকচিত্রায়ন শুরু হয়, যা ২৭ দিন ব্যাপী চলমান ছিল। কোপোলা ছবির সময়সূচি নমনীয় রেখেছিলেন। তার কাছে উপকরণ/যন্ত্রপাতি কিংবা ক্রু - সবই নগণ্য পরিমাণে ছিল। ছবির আলোকচিত্র পরিচালক ল্যান্স অ্যাকর্ড যথাসম্ভব প্রাপ্তব্য আলো ব্যবহার করেন।
২০০৩ সালের ২৯ আগস্ট তেলুরিদে চলচ্চিত্র উৎসবে এটি প্রথম দেখানো হয়। সমালোচকরা মারে ও জোহানসনের অভিনয়ের প্রশংসা করেন। সোফিয়া কোপোলার চিত্রনাট্য ও পরিচালনাকেও তারা ইতিবাচকভাবে মূল্যায়ন করেন। তবে জাপানকে এ ছবিতে যেভাবে উপস্থাপন করা হয়েছে, সেটি কেউ কেউ ভালো চোখে দেখেননি। ৭৬-তম অস্কার পুরস্কার অনুষ্ঠানে কোপোলা সেরা চিত্রনাট্যকার ক্যাটাগরিতে অস্কার লাভ করেন। ছবিটি সেরা পরিচালক (কোপোলা) ও সেরা অভিনেতা (মারে) বিভাগেও মনোনীত হয়। এছাড়াও ছবিটি তিনটি গোল্ডেন গ্লোব ও তিনটি ব্রিটিশ একাডেমি চলচ্চিত্র পুরস্কার লাভ করে।
অ্যাশলে ইশাম

অ্যাশলে ইশাম (জন্ম ১৯৭৬ সালে সিঙ্গাপুরে), জন্মের সময় ওনার নাম এশামুদ্দিন ইসমাইল ছিল। একজন ফ্যাশন ডিজাইনার। তিনি বর্তমানে লন্ডনে অবস্থান করছেন।
লন্ডন কলেজ অফ ফ্যাশন থেকে একটি কোর্স করার জন্য ১৯৯৬ সালে অ্যাশলে সিঙ্গাপুর ত্যাগ করেন এবং পরে মিডলসেক্স বিশ্ববিদ্যালয়ে ভর্তি হন, তবে ডিগ্রি শেষ করার আগেই চলে আসেন। তিনি ২০০০ সালে তার নিজস্ব লেবেল 'অ্যাশলে ইশাম' স্থাপন করেছিলেন। ২০০১ সালে, তিনি "ফ্যাশন প্রতিভা প্রচার এবং অন্যান্য তরুণ ডিজাইনারদের সমর্থন" প্রত্যাশী, অ্যাকুয়েন্ট নামে একটি বুটিকও খোলেন, এমনটা তাঁর ওয়েবসাইটে উদ্ধৃত হয়েছে। তিনি ২০০২ সালের রয়েল অ্যাসকোটে জারা ফিলিপসের পরিধান করা পোশাকে ডিজাইন করে মিডিয়া মনোযোগ আকর্ষণ করেছিলেন, এবং লন্ডন ফ্যাশন সপ্তাহের শরৎকালীন/শীতকালীন ২০০৩-এর সংগ্রহ দেখানোর পরে আন্তর্জাতিক খ্যাতি অর্জন করেছিলেন। এটি অনুসরণ করে, ২০০৫ সালে তিনি 'অ্যাশলে' নামে তাঁর ফ্ল্যাগশিপ বুটিকটি খোলেন।
আশরাফ সফদার

আশরাফ সফদার (জন্ম: ২৯ ফেব্রুয়ারি ১৯৮০) সিঙ্গাপুরের প্রাক্তন টেলিভিশন উপস্থাপক এবং সাংবাদিক। তিনি ২০১০ সালে মিডিয়াকর্প চ্যানেল ৫ এ "সিঙ্গাপুর টকিং" নামে এক টক শো হোস্ট করেছিলেন, এবং ২০০৭ সালে চ্যানেল ৫ এর "দ্য অ্যারেনার" প্রথম মরশুমে আন্তর্জাতিক এমি অ্যাওয়ার্ডে বিচারক হিসাবে দায়িত্ব পালন করেছিলেন। একজন মিডিয়া কর্পস বিদেশী স্কলার হলেও তিনি চ্যানেল নিউজএশিয়া এবং "টুডে" পত্রিকার প্রতিবেদক হিসাবেও কাজ করেছেন। তিনি বর্তমানে আর্থিক পরিষেবা শিল্পে কাজ করেন।
আর্ট স্টেজ সিঙ্গাপুর

আর্ট স্টেজ সিঙ্গাপুর দক্ষিণ-পূর্ব এশীয় শিল্পকে কেন্দ্র করে প্রতি জানুয়ারিতে সিঙ্গাপুরে অনুষ্ঠিত একটি এশীয় সমসাময়িক শিল্প মেলা।
আর্ট স্টেজ সিঙ্গাপুর প্রতিষ্ঠা করেছিলেন লরেঞ্জো রুডল্ফ। রুডল্ফ প্রথমদিকে ১৯৯২ সালে সিঙ্গাপুরে আর্ট বাসেল প্রবর্তনের প্রস্তাব প্রত্যাখ্যান করেছিলেন তবে পরে একটি অনন্য এশীয় শিল্প মেলা তৈরির ধারণা পুনর্বিবেচনা করেছিলেন। মেলাটি বাস্তবায়িত হতে নয় বছর সময় নিয়েছিল। ২০১১ সালে মেরিনা বে স্যান্ডস -এ প্রথম সংস্করণ অনুষ্ঠিত হয়েছিল।
মেলার ভবিষ্যতকে সন্দেহে রেখে মেলার ২০১৯ সংস্করণ বাতিল করা হয়েছিল।
মরক্কো জাতীয় ফুটবল দল

মরক্কো জাতীয় ফুটবল দল , , , তামাজিঘত: ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ) হচ্ছে আন্তর্জাতিক ফুটবলে মরক্কো প্রতিনিধিত্বকারী পুরুষদের জাতীয় দল, যার সকল কার্যক্রম মরক্কো ফুটবলের সর্বোচ্চ নিয়ন্ত্রক সংস্থা মরক্কী ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৭ সালের ১৯শে অক্টোবর তারিখে, মরক্কো প্রথমবারের মতো আন্তর্জাতিক খেলায় অংশগ্রহণ করেছে; লেবাননের বৈরুতে অনুষ্ঠিত মরক্কো এবং ইরাকের মধ্যকার উক্ত ম্যাচটি ৩–৩ গোলের ড্র হয়েছে। মরক্কো হচ্ছে আফ্রিকান নেশন্স চ্যাম্পিয়নশিপের বর্তমান চ্যাম্পিয়ন, যারা ২০১৮ সালে নাইজেরিয়াকে ৪–০ গোলের ব্যবধানে পরাজিত করেছে।
"লেস লায়ন্স দে ল'আতলাস" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় মরক্কোর রাজধানী রাবাতে অবস্থিত। বর্তমানে এই দলের ম্যানেজারের দায়িত্ব পালন করছেন ভাহিদ হালিলহোদজিচ এবং অধিনায়কের দায়িত্ব পালন করছেন উলভারহ্যাম্পটন ওয়ান্ডারার্সের রক্ষণভাগের খেলোয়াড় হোমাঁ সাইস।
মরক্কো এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে [[২০২২ ফিফা বিশ্বকাপ|২০২২ সেমিফাইনালে পৌছানো, যেখানে তারা [[ফ্রান্স জাতীয় ফুটবল দল|ফ্রান্সের]] কাছে ২
–০ গোলের ব্যবধানে পরাজিত হয়েছে। অন্যদিকে, [[আফ্রিকা কাপ অফ নেশন্স|আফ্রিকা কাপ অফ নেশন্সে]] মরক্কো অন্যতম সফল দল, যেখানে তারা ১টি ([[১৯৭৬ আফ্রিকা কাপ অফ নেশন্স|১৯৭৬]]) শিরোপা জয়লাভ করেছে। এছাড়াও, মরক্কো [[২০১৮ আফ্রিকান নেশন্স চ্যাম্পিয়নশিপ|২০১৮ আফ্রিকান নেশন্স চ্যাম্পিয়নশিপের]] সিরপা জয়লাভ করেছে।
[[আব্দুলমজিদ দোলমি]], [[আল্লাল বিন কাসু]], [[নুরুদ্দিন নায়বিত]], [[হাকিম জিয়েশ]] এবং [[ইউসুফ আল-আরবি|ইউসুফ আল-আরবির]] মতো খেলোয়াড়গণ মরক্কো জার্সি গায়ে মাঠ কাঁপিয়েছেন।
[[ফিফা বিশ্ব র‌্যাঙ্কিং|ফিফা বিশ্ব র‌্যাঙ্কিংয়ে]], ১৯৯৮ সালের এপ্রিল মাসে প্রকাশিত র‌্যাঙ্কিংয়ে মরক্কো তাদের ইতিহাসে সর্বপ্রথম সর্বোচ্চ অবস্থান (১০ম) অর্জন করে এবং ২০১০ সালের সেপ্টেম্বর মাসে প্রকাশিত র‌্যাঙ্কিংয়ে তারা ৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, [[বিশ্ব ফুটবল এলো রেটিং|বিশ্ব ফুটবল এলো রেটিংয়ে]] মরক্কো সর্বোচ্চ অবস্থান হচ্ছে ১৭তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
[[বিষয়শ্রেণী:মরক্কো জাতীয় ফুটবল দল]]
[[বিষয়শ্রেণী:আফ্রিকার জাতীয় ফুটবল দল]]
আর্কেডিয়া রোড

আর্কিডিয়া রোড সিঙ্গাপুরের একটি গৌণ রাস্তা, যা ২০০৫ সালে হেরিটেজ রোড হিসাবে মনোনীত হয়েছিল। অ্যাডাম রোডের সংযোগস্থল থেকে শুরু হয়ে এটি শেষ হওয়ার আগে ৯১৮ মিটার পর্যন্ত প্রসারিত। রাস্তাটির দু'পাশে রেইন ট্রি গাছ সাড়িবদ্ধ এবং এটি সবুজ শ্যামলিমার জন্য পরিচিত। 
প্যান আইল্যান্ড এক্সপ্রেসওয়ে নির্মাণের আগে আর্কেডিয়া রোড পার্শ্ববর্তী পাহাড়গুলির মধ্যে একটি বাঁকানো পথ হিসাবে বিদ্যমান ছিল। এটি ব্যবহারকারীদের ইং নিও ব্যক্তিগত সম্পত্তির পিছনের পথে নিয়ে যায়। এটি ম্যাকরিচি জলাধারের নিকটবর্তী জঙ্গলের মাঝে অবস্থিত। ২০০৫ সালে, রাস্তাটি হেরিটেজ রোড হিসাবে গেজেট করা হয়েছিল, যা সংরক্ষণের জন্য রাস্তার ধারে ১০ মিটার প্রশস্ত সবুজ বাফার চিহ্নিত করা হয়। 
রাস্তার দু'পাশে পরিপক্ব রেইন ট্রি গাছের পাশাপাশি হিলক্রেষ্ট আর্কেদিয়া এবং দ্য আর্কেডিয়ার মতো গাছের যুগ্মরেখা রয়েছে।
অর্জুন মুতরেজা

অর্জুন মুতরেজা (জন্ম: ৩ মে ১৯৯০) একজন সিঙ্গাপুরী ক্রিকেটার । তিনি ২০১৪ আইসিসি বিশ্ব ক্রিকেট লীগ তৃতীয় বিভাগ টুর্নামেন্টে খেলেছিলেন এবং এই টুর্নামেন্টের সর্বোচ্চ রান সংগ্রহকারী ব্যাটসম্যান ছিলেন।
আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টে সিঙ্গাপুরের দলে জায়গা দেওয়া হয়েছিল। অক্টোবরে ২০১৮, তাকে ২০১৮-১৯ আইসিসি টি২০ বিশ্বকাপ এশিয়া বাছাইপর্বের টুর্নামেন্টের জন্য পূর্ব উপ-অঞ্চল গ্রুপে সিঙ্গাপুরের দলে জায়গা দেওয়া হয়েছিল। পরে একই মাসে, ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ টুর্নামেন্টে তাকে সিঙ্গাপুর দলে জায়গা দেওয়া হয়েছিল। 
২০১৯ সালের সেপ্টেম্বরে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য সিঙ্গাপুরের দলে জায়গা দেওয়া হয়েছিল। ১৭ সেপ্টেম্বর ২০১৯ সালে ক্রিকেট বিশ্বকাপ চ্যালেঞ্জ লিগ এ টুর্নামেন্টে কাতারের বিপক্ষে সিঙ্গাপুরের হয়ে তাঁর লিস্ট এ ক্রিকেটে অভিষেক হয়েছিল।
অ্যান্টনি থ্যাং

অ্যান্টনি থ্যাং বক বোহ ২০০১ থেকে ২০০৪ সাল পর্যন্ত এশিয়া-প্যাসিফিক স্কাউট অঞ্চলের চেয়ারম্যান এবং সিঙ্গাপুর স্কাউট অ্যাসোসিয়েশনের আন্তর্জাতিক কমিশনার হিসাবে দায়িত্ব পালন করেছিলেন।
২০০৫ সালে, তিনি বিশ্ব স্কাউটিংয়ে ব্যতিক্রমী পরিষেবার জন্য বিশ্ব স্কাউট কমিটি কর্তৃক ৩০৭তম "ব্রোঞ্জ ওল্ফ পুরস্কারে" সম্মানিত হয়েছিলেন।
আব্বাস আবু আমিন

আব্বাস আবু আমিন ১৯৮০ থেকে ১৯৯১ সাল পর্যন্ত সিঙ্গাপুরের সংসদ সদস্য (এমপি) ছিলেন।
তিনি কোটা রাজা মালয় স্কুল এবং ভিক্টোরিয়া স্কুলে পড়াশোনা করেছেন। তিনি শিক্ষক প্রশিক্ষণ কলেজে গিয়েছিলেন এবং ১৯৬৬ সালে সিঙ্গাপুর সশস্ত্র বাহিনীতে (সাফ) যোগ দেন। তিনি সিঙ্গাপুর আর্মির মেজর ছিলেন।
১৯৮০ সালে তিনি পাসির পাঞ্জাংয়ের সংসদ সদস্য হন, ১৯৯১ সাল পর্যন্ত।
আব্বাস ১৯৮৮ থেকে ১৯৯১ সাল পর্যন্ত সিঙ্গাপুরের ফুটবল এসোসিয়েশনের চেয়ারম্যান ছিলেন এবং ন্যাশনাল ট্রেড ইউনিয়ন কংগ্রেসের একজন সক্রিয় সভ্য ছিলেন।
আবাস দাউদ

আবাস দাউদ (জন্ম: ১০ আগস্ট ১৯৬৯) একজন সিঙ্গাপুরের ফুলবল রেফারি, তিনি ২০০৬ সাল থেকে ফিফার নিবন্ধিত রেফারি। তিনি বহু আন্তর্জাতিক ম্যাচ পরিচালনা করেছেন (যেমন আসিয়ান ফুটবল চ্যাম্পিয়নশিপ এবং ২০০৭ এএফসি এশিয়ান কাপে)। এর আগে তিনি ঘরোয়া সিঙ্গাপুর প্রিমিয়ার লীগের ম্যাচ পরিচালনা করেছেন।
অভিরাজ সিংহ

অভিরাজ সিং (জন্ম: ২৭ মে ১৯৯৫) একজন সিঙ্গাপুরের ক্রিকেটার। তিনি ২০১৪ আইসিসি বিশ্ব ক্রিকেট লীগ তৃতীয় বিভাগ টুর্নামেন্টে খেলেছিলেন। মেরিলিবোন ক্রিকেট ক্লাব বিশ্ববিদ্যালয় ম্যাচের অংশ হিসাবে গ্লুচেস্টারশায়ারের বিপক্ষে ডারহাম এমসিসি বিশ্ববিদ্যালয়ের হয়ে ২৮ শে মার্চ, ২০১৭ সালে তিনি প্রথম শ্রেণির আত্মপ্রকাশ করেছিলেন। 
আগস্ট ২০১৮এ, তাকে ২০১৮ এশিয়া কাপ বাছাইপর্বের টুর্নামেন্টের জন্য সিঙ্গাপুরের দলে জায়গা দেওয়া হয়েছিল। অক্টোবরে ২০১৮, ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্যও তাকে সিঙ্গাপুরের দলে জায়গা দেওয়া হয়েছিল।
আবদুল গণি আবদুল হামিদ

আবদুল গণি আবদুল হামিদ (১৩ এপ্রিল, ১৯৩৩ – ১৩ এপ্রিল, ২০১৪, সিঙ্গাপুরে), (সাধারণত এ. গনি হামিদ বা আবদুল গণি হামিদ নামে পরিচিত; তাঁর ছদ্মনাম লাজুয়ার্দি নামেও পরিচিত) একজন পুরস্কার প্রাপ্ত সিঙ্গাপুরের লেখক, কবি এবং শিল্পী। হামিদ ইংরেজি ও মালয় ভাষায় কয়েকশ গল্প লিখেছেন এবং ৬০টিরও বেশি শিল্প প্রদর্শনীতে অংশ নিয়েছেন। তিনি ১৯৯৭ সালে অনুগেরাহ টুন সেরি লানং পুরস্কার, ১৯৯৯ সালে সাহিত্যের জন্য সাংস্কৃতিক পদক এবং ১৯৯৯ সালে দক্ষিণ-পূর্ব এশিয়া লেখা পুরস্কার পেয়েছিলেন। 
হামিদের জন্ম ১৩ এপ্রিল ১৯৩৩ সালে সিঙ্গাপুরের পূর্ব কোস্ট রোড কামপং সিগলেপে (বর্তমানে কামপুং বাহু)-তে জন্মগ্রহণ করেছিলেন। মাধ্যমিক বিদ্যালয়ে অধ্যয়নকালে, তিনি স্থানীয় মালয় সংবাদপত্র ও ম্যাগাজিনগুলিতে নিজের লেখা কবিতা এবং নিবন্ধ পাঠিয়েছিলেন এবং একটি যুব উৎসব চলাকালীন তাঁর শিল্প প্রদর্শনীর উদ্বোধনী করেছিলেন। পড়াশোনা শেষে, তিনি কেপেল হারবারের বৈদ্যুতিক বিভাগে শিক্ষানবিশ হিসাবে কাজ করেছিলেন, এরপরে তিনি পাবলিক ইউটিলিটি বোর্ডে ক্লার্ক হিসাবে চাকরি পেয়েছিলেন, পরে যা সিঙ্গাপুর পৌরসভা নামে পরিচিত হয়। ১৯৮৮ সালে তিনি সে চাকুরি ছেড়ে দেন। 
হামিদ র‌্যাফেলস ইনস্টিটিউশন থেকে মাধ্যমিক পড়াশোনা শেষ করেছিলেন।
মাত্রিমোনিও আলইতালিয়ানা

মাত্রিমোনিও আলইতালিয়া (ইতালীয় ধরনের বিবাহ) ১৯৬৪ সালে মুক্তিপ্রাপ্ত একটি ইতালীয় চলচ্চিত্র। ভিত্তোরিও দে সিকা ছবিটি পরিচালনা করেন। চলচ্চিত্রের শ্রেষ্ঠাংশে রয়েছেন সোফিয়া লরেন, মারচেল্লো মাস্ত্রোইয়ান্নি ও ভিতো মোরিকোনে। 
লিওনার্দো বেনভেনুতি, রেনাতো কাস্তেলান্নি, পিয়েরো দি বার্নার্দি ও তোনিনো গুয়েররা এদুয়ার্দো দি ফিলিপ্পোর "ফিলুমেনা মারতুরানো" নাটক অবলম্বনে ছবিটি নির্মাণ করেন।
এর পূর্বে নাটকটি থেকে আর্জেন্টিনায় ১৯৫০ সালে একটি চলচ্চিত্র নির্মাণ করা হয়েছিল।
দ্বিতীয় বিশ্বযুদ্ধের সময়ের কথা। ২৮ বছর বয়স্ক একজন সফল ব্যবসায়ী দোমেনিকো একদিন বাইরে বোমাবর্ষণের সময় নিয়াপলিটান গণিকালয়ে প্রবেশ করে ১৭ বছর বয়সী পল্লিনারী ফিলুমিনার সাথে দেখা করে। ২২ বছর ধরে এটা চলতে থাকে। শুরু থেকেই ফিলুমিনা দোমেনিকোকে গভীরভাবে ভালোবাসে। কিন্তু এর পরিবর্তে সে কিছুই পায় না। ফিলুমিমা যখন দোমেনিকোর জীবনের একমাত্র নারী হওয়ার বাসনা প্রকাশ করে, তখন দোমেনিকো তার সাথে একটি বন্দোবস্ত করার সিদ্ধান্ত নেয়। সে রোজালিকে চাকরানি ও আলফ্রেদোকেও চাকর হিসেবে নিয়োগ দেয়। তারপর দোমেনিকো ফিলুমিনাকে উপপত্নী হিসেবে বাড়িতে নিয়ে যায়। সে বলে বেড়ায়, ফিলুমিনা কারমেলোর (দোমেনিকোর মার পুরাতন চাকরানি) ভাতিজি, যে তার মার যত্ন নিতে এসেছে। কিন্তু ফিলুমিনার অতীত দোমেনিকোকে তাদের দুজনের সম্পর্ক নিয়ে গভীরভাবে চিন্তা করা থেকে বিরত রাখে।
ডোমেনিকোর বয়স এখন পঞ্চাশ। সে তার দোকানের বিশ বছর বয়সী ক্যাশিয়ারের প্রেমে পড়ে। কিন্তু ফিলুমিনা যখন অসুস্থতার ভান করে এবং বলে, সে মৃত্যুশয্যায় শায়িত ও তাকে বিয়ে করতে চায়। দোমেনিকোর মন দয়ার্দ্র হয়ে ওঠে। তাছাড়া তাদের বিয়ে আইনিভাবেও নিবন্ধিত হবে না। দোমেনিকো আর ফিলুমিনার বিয়ে হয়ে যাওয়ার পর ফিলুমিনা সব সত্য প্রকাশ করে দেয়। দোমেনিকো মারাত্মকভাবে ক্ষুব্ধ হয়। ফিলুমিনা বলে, সে তার তিন ছেলে উমবার্তো, রিকার্দো ও মিচেলের জন্যই এ কাজ করেছে।
দোমেনিকো এই প্রতারণা মেনে নিতে পারে না। সে এই বিয়ে ভাঙার জন্য আদালতে মামলা করে। আদালত দোমেনিকোর পক্ষে রায় দিয়ে দেয়। ফিলুমিনা এ রায় মেনে নেয় এবং বলে, তার তিন ছেলের মধ্যে একজন দোমেনিকোর। কিন্তু কোনজন, সেটি সে বলতে চায় না, কারণ সব সন্তানকেই ফিলুমিনা সমান চোখে দেখে। ছেলের পরিচয় জানার জন্য দোমেনিকো পাগল হয়ে পড়ে। সে বারবার ফিলুমিনাকে চাপ দেয়, কিন্তু ফিলুমিনা তার অবস্থানে অনড় থাকে।
জাপানের সম্রাটদের তালিকা

জাপানের সম্রাটদের এই তালিকাটিতে উত্তরাধিকারের ঐতিহ্যগত ক্রম উপস্থাপন করা হয়েছে। জাপানের সম্রাটদের রাজত্বের তথ্যসমূহ ঐতিহ্যবাহী জাপানি ক্যালেন্ডার অনুসারে প্রণীত হয়েছে। সপ্তম শতাব্দীর শেষের দিকে নেঙ্গো ব্যবস্থা চালু হয়, সেই নেঙ্গো যুগ শুরু হওয়ার পর থেকে যে বছরগুলি সংঘটিত হয়েছে তা জাপানি যুগের নাম ব্যবহার করে গণনা করা হয়।
জাপানের প্রথম ২৮ জন সম্রাট বিশেষত প্রথম ১৬ জনের ক্রম এবং তারিখ জাপানি ক্যালেন্ডার ব্যবস্থার ভিত্তিতে করা হয়েছে।
আব্রাহাম লোগান

আব্রাহাম লোগান (১৩ আগস্ট ১৮১৬ - ২০ ডিসেম্বর ১৮৭৩) সিঙ্গাপুরে প্রকাশিত "সিঙ্গাপুর ফ্রি প্রেস" ইংরেজি দৈনিক পত্রিকার মালিক এবং সম্পাদক ছিলেন, ১৮৪৬ সাল থেকে পরবর্তী ২০ বছর। এছাড়া তিনি একজন বিশিষ্ট আইনজীবীও ছিলেন। এডিনবরা থেকে আইন নিয়ে পড়াশোনা করার পরে, লোগান উপনিবেশিক অফিসে প্রণালী বন্দোবস্তের ঐতিহাসিক স্থানান্তরকারী হিসাবে গুরুত্বপূর্ণ ভূমিকা পালন করেছিলেন। 
তাঁর পিতা থমাস লোগান, আব্রাহাম লোগান স্কটল্যান্ডের বারউইকশায়ারের হাটন হলে জন্মগ্রহণ করেছিলেন। ১৮৫০ সাল থেকে সিঙ্গাপুর চেম্বার অব কমার্সের সম্পাদক ছিলেন, ১৮৬৮ সালে অবসর গ্রহণ অবধি, লোগান প্রণালী হাত বদলের ক্ষেত্রে গুরুত্বপূর্ণ ভূমিকায় ছিলেন। ১৮৬৭ সালের ১ এপ্রিল, অবশেষে লন্ডনের সহযোগীদের কাছ থেকে কিছুটা সহায়তা নিয়ে স্থানান্তর করা হয়েছিল। 
সিঙ্গাপুরের থমসন রোডের মনোজ্ঞ পর্বতে তার জীবনের অধিকাংশ সময় কাটিয়েছেন, লোগান পরে পেনাং চলে আসেন ১৮৬৯ সালে, তাঁর ভাই, জেমস রিচার্ডসন লোগানের মৃত্যুর পর। সিঙ্গাপুরে তাঁর বেশিরভাগ কার্যক্রম থেকে পদত্যাগ করে, লোগান পেনাং-এ ১৮ ডিসেম্বর ১৮৭৩ সালে মারা যান।
মেগালোডন

মেগালোডন (; বৈজ্ঞানিক নাম: "Otodus megalodon") হলো হাঙরের একটি প্রজাতি যেটি আজ থেকে ২ কোটি থেকে ৩০ লক্ষ বছর আগের সময়ের মধ্যে পৃথিবী থেকে বিলুপ্ত হয়ে গেছে। মেগালোডনকে গ্রেট হোয়াইট শার্কের পূর্বপুরুষ বলা হয়ে থাকে। মেগালোডন গরম আবহাওয়ায় বসবাস করতে পছন্দ করতো। কিন্তু শিকার ধরার জন্য এটি সমুদ্রের শীতল অংশেও চলাচল করতো। মেগালোডন ওজনে ৪৮ টন এবং লম্বায় ৫৫ ফুট হতো। বর্তমান সময়ে পাওয়া যাওয়া হাঙ্গর মাছের তুলনায় মেগালোডনের আকৃতি তিনগুণ বড় ছিল। এরা সাধারণত তিমি মাছ এবং ডলফিনের শিকার করতো। কিন্তু শিকারের অভাব দেখা দিলে এরা নিজেদের থেকে ছোট হাঙ্গরদেরও শিকার করে খেয়ে নিত। মেগালোডন এর বিলুপ্ত হওয়ার সঠিক কারণ এখনও বিজ্ঞানীরা খুঁজে পায়নি। অনেক বিজ্ঞানীরা ধারণা করেন মেগালোডন কখনো বিলুপ্ত হয়নি, এরা আজও সমুদ্রের গভীরে লুকিয়ে আছে। 
একটি মেগালোডন এর মুখে প্রায় ২৭০ টি দাঁত থাকতো। এর এক একটি দাঁত ৭ ইঞ্চি বা তার চেয়ে বড় হতো। এর কারণে সে যুগের সবচেয়ে ভয়ঙ্কর প্রাণীদের আক্রমণ করতেও এর কোন সমস্যা হতো না। মেগালোডন এর বাইট ফোর্স ৮০ টনের সমান ছিল যেটি আজ পর্যন্ত পৃথিবীর কোন প্রাণীর মধ্যে দেখা যায়নি।
আল কুত দুর্গ

আল কুট ফোর্ট যা সাধারণত দোহা দুর্গ নামে পরিচিত, কাতারের রাজধানী শহর দোহার কেন্দ্রস্থলে অবস্থিত একটি ঐতিহাসিক সামরিক দুর্গ । এটি ১৯২৭ সালে শেখ আবদুল্লাহ বিন কাসিম আল থানি নির্মাণ করেছিলেন, যিনি শেখ আবদুল্লাহ বিন জসিম আল থানি নামে বেশি পরিচিত, যিনি ১১৯১৩ থেকে ১৯৯ সাল পর্যন্ত কাতার শাসন করেছিলেন। শেখ মোহাম্মদ বিন জসিম আল থানি, শেখ আবদুল্লাহর ভাই, ক্ষমতা ত্যাগ করার পরে। দুর্গটিকে পরে জাদুঘরে রূপান্তরিত করা হয়।
কাতারি ঐতিহ্যবাহী হস্তশিল্প, পণ্য এবং দৈনন্দিন জীবনের ছবি সহ দৃষ্টান্ত এই দুর্গে রাখা হয়েছে। প্রদর্শনী এবং শিল্পকর্মের মধ্যে রয়েছে হস্তশিল্প, জিপসাম এবং কাঠের অলঙ্কার, মাছ ধরার সরঞ্জাম এবং নৌকা, ঐতিহাসিক ফটো এবং চিত্রকর্ম সহ তৈলচিত্র।
আল কুট দুর্গটি ১৯২৭ সালে শেখ আবদুল্লাহ বিন কাসিম আল থানি উসমানীয়দের দ্বারা পরিত্যক্ত হওয়ার পরে পুনর্নির্মাণ করেছিলেন। এটি মূলত ১৮৮০ সালে একটি পুলিশ স্টেশন হিসাবে কাজ করার জন্য নির্মিত হয়েছিল এবং তারপরে ১৯০৬ সালে একটি জেল হিসাবে ব্যবহার করা হয়েছিল, যদিও কিছু সূত্র প্রমাণ করে যে আল কুট দুর্গটি কুখ্যাত চোরদের হাত থেকে সৌক ওয়াকিফকে রক্ষা করার জন্য শেখ আবদুল্লাহ তৈরি করেছিলেন৷ এটি ১৯৭৮ সালে আবার সংস্কার করা হয়েছিল। এটি সেই সময়ের অন্যতম গুরুত্বপূর্ণ দুর্গ ছিল।
আল কুট দুর্গটি দোহা কর্নিচের কাছে বিখ্যাত সৌক ওয়াকিফের মাঝখানে আল বিদ্দা এলাকায় অবস্থিত এবং এখন এটি একটি জনপ্রিয় পর্যটন আকর্ষন ও যাদুঘর, বিশেষ করে বিদেশিদের কাছে।
কাতারের ফুটবল স্টেডিয়ামের তালিকা

নীচে কাতারের বহু উদ্দেশ্যমূলক স্টেডিয়ামসমূহের একটি তালিকা দেওয়া হয়েছে যেগুলো মূলত ফুটবল খেলার জন্য ব্যবহৃত হয়।
জনি উইন্টার অ্যান্ড

জনি উইন্টার অ্যান্ড হল টেক্সাস ব্লুজের গিটারবাদক জনি উইন্টারের চতুর্থ স্টুডিও অ্যালবাম যা ১৯৭০ সালে মুক্তি পায়। এটি ছিল রিক ডেরিংগার সঙ্গে জনি উইন্টারের প্রথম অ্যালবাম, যেখানে রিক সহশিল্পী হিসেবে ছিলেন। এই নামটি স্বল্প সময়ের জন্য জনি উইন্টারের ব্যান্ডের নামও ছিল।
জনি উইন্টার অ্যান্ড
উৎপাদন
শিমু (২০১৯-এর চলচ্চিত্র)

শিমু (আন্তর্জাতিক টাইটেলঃ মেড ইন বাংলাদেশ) ২০১৯ সালের বাংলাদেশী কাহিনী চলচ্চিত্র। চলচ্চিত্রটি পরিচালনা করেছেন রুবাইয়াত হোসেন। ২০১৯ সালের টরোন্টো আন্তর্জাতিক চলচ্চিত্র উৎসবের সমসাময়িক বিশ্বচলচ্চিত্র বিভাগে এটি প্রথম প্রদর্শিত হয়। পরবর্তীতে চলচ্চিত্রটি লন্ডন চলচ্চিত্র উৎসব, লোকার্নো চলচ্চিত্র উৎসব এবং অন্যান্য উৎসবে প্রদর্শিত হয়। ২০১৯ এ প্রিমিয়ারের পর একই বছরের ডিসেম্বরে ফ্রান্স, পর্তুগাল ও ডেনমার্কে ৭০টির অধিক সিনেমা হলে মুক্তি পায়। ২০২০ সালের শুরুতে কানাডা, আমেরিকা ও পরবর্তীতে মেক্সিকো, চীন, সিঙ্গাপুর, অস্ট্রেলিয়া, তুরস্ক, জার্মানী ও জাপান সহ অন্যান্য দেশে ছবিটি বাণিজ্যকভাবে মুক্তি পায়। চলচ্চিত্রটি ২০২২ সালের ১১ মার্চ বাংলাদেশের প্রেক্ষাগৃহে মুক্তি পায়। শিমু চলচ্চিত্রটি শ্রেষ্ঠ পরিচালক ও শ্রেষ্ঠ অভিনেত্রী সহ চারটি বিভাগে জাতীয় চলচ্চিত্র পুরস্কার অর্জন করে। 
২৩ বছর বয়সী যুবতী ঢাকার একটি পোশাক উৎপাদক কারখানার শ্রমিক শিমু। তিনি তার সহকর্মীদের সাথে একটি ইউনিয়ন শুরু করার সিদ্ধান্ত নেন। ব্যবস্থাপনার হুমকি এবং স্বামীর অসম্মতি সত্ত্বেও শিমু এগিয়ে যেতে বদ্ধপরিকর। নারীদের একসঙ্গে লড়াই করে পথ খুঁজে বের করতে হবে।
টরেন্টো আন্তর্জাতিক চলচ্চিত্র উৎসবে "মেড ইন বাংলাদেশ" নামে চলচ্চিত্রটির প্রথম প্রদর্শনী হয়। টরেন্টো উৎসবের শিল্প পরিচালক ক্যামেরন বেইলি 'শিমু'র চরিত্র সম্পর্কে বলেন "সে 'নরমা রি'(একই ধাচের চরিত্র), যাকে আমাদের এখন দরকার"। সিনেমাস্কোপের ডানা রেইনুস তার অভ্যর্থনায় "অপ্রতিরোধ্য বিরোধিতার মুখে নারীবাদী সংহতির দর্শন" মন্তব্য করেন। দ্য হলিউড রিপোর্টারের জর্ডান মিন্টজারের মতে চলচ্চিত্রটি "সামাজিক বিদ্রোহের চিত্রিত প্রতিকৃতি" এবং দর্শক সমালোচকদের "আরো বেশি মনোযোগ প্রাপ্তির দাবীদার"।
চলচ্চিত্রটি তুরিনো চলচ্চিত্র উৎসবে প্রিমিও ইন্টারফেদি পুরস্কার জিতে। আফ্রিকান ডায়স্পোরা চলচ্চিত্র উৎসবে দর্শক পুরস্কার এবং ট্রমসো আন্তর্জাতিক চলচ্চিত্র উৎসবে নরয়েজিয় শান্তি চলচ্চিত্র পুরস্কার জয় করে।
লা বাত্তালিয়া দি আলজেরি

লা বাত্তালিয়া দি আলজেরি (আলজেরির যুদ্ধ) ১৯৬৬ সালে নির্মিত একটি ঐতিহাসিক যুদ্ধবিষয়ক চলচ্চিত্র। জিল্লো পন্তেকোর্ভো ছবিটির পরিচালক ও চিত্রনাট্যকার। শ্রেষ্ঠাংশে রয়েছেন জঁ মার্তে ও সাদি ইয়াসেফ। আলজেরীয় যুদ্ধে উত্তর আফ্রিকায় ফরাসি সরকারের বিরুদ্ধে বিদ্রোহীদের সংগ্রামের চিত্রই এখানে ফুটে ওঠেছে। আলজিয়ার্সের যুদ্ধ এর মধ্যে সবচেয়ে গুরুত্বপূর্ণ ছিল। আলজিয়ার্স আলজেরিয়ার রাজধানী। আলজিয়ার্সেই ছবিটির চলচ্চিত্রায়ন হয়। এন্নিও মোরিকোনে এর আবহসংগীত রচনা করেন। রোবার্তো রোসেলিনির কাজ থেকে অনুপ্রাণিত হয়ে নিউজরিল শৈলী অনুযায়ী ছবিটি নির্মিত হয়। ঐতিহাসিকভাবে ছবিটিকে বিশ্বাসযোগ্য করে তোলার অংশ হিসেবে ডকুমেন্টারির মত করে নির্মাণ করা হয়। এর অভিনেতারাও অনেকক্ষেত্রে পেশাদার অভিনেতা ছিলেন না। ইতালীয় নব্যবাস্তবতাবাদী ধারার এক অনন্য উদাহরণ হিসেবে ছবিটি বিবেচিত হয়।
১৯৫৪-১৯৫৭ সালে স্বাধীনতাসংগ্রামে বিপ্লবী নেতা আলি লা পোঁতের আখ্যানই প্রধানত এ ছবিতে চিত্রিত হয়েছে। জাতীয় মুক্তি ফ্রন্টের (এফএনএল) রাজনৈতিক নেতারা পুনর্গঠিত হয়ে কাসবাহ-তে রাজনৈতিক কার্যক্রমের সম্প্রসারণ ঘটান। কিন্তু ফরাসি ছত্রীসেনারা তাদের উপর আক্রমণ করে। এটি একটি অত্যন্ত নাটকীয় চলচ্চিত্র, যাতে গেরিলা আন্দোলন ও একে দমন করতে ঔপনিবেশিক শক্তি- অবৈধ পদ্ধতি, যেমন নির্যাতনের প্রয়োগ বর্ণিত হয়েছে। আলজেরিয়া ফ্রান্সের কাছ থেকে স্বাধীনতা লাভ করতে সক্ষম হয়। পন্তেকোর্ভো ছবির উপসংহারে এটি উল্লেখ করেছেন।
ছবিটি সমালোচকদের কাছে নন্দিত হয়েছে। বিদ্রোহী দল ও রাষ্ট্রীয় কর্তৃপক্ষ একে নগরভিত্তিক গেরিলা যুদ্ধের উপর গুরুত্বপূর্ণ ধারাভাষ্য হিসেবে আখ্যা দেয়। সাইট অ্যান্ড সাউন্ডের জরিপ অনুযায়ী বিশ্বের সেরা ২৫০টি ছবির মধ্যে ৪৮তম।এম্পায়ার ম্যাগাজিনের সেরা ৫০০ চলচ্চিত্রের তালিকায় এটি ১২০তম স্থান দখল করেছে। ১০০টি সংরক্ষণীয় ইতালীয় ছবির ১টি হিসেবেও এটি তালিকাভুক্ত হয়েছে।
সামাজিক ও রাজনৈতিক বিতর্কের কেন্দ্রবিন্দু চলচ্চিত্রটি মুক্তির পাঁচ বছর পরেও দেখানো হয়নি। অবশেষে ১৯৭১ সালে ছবিটি মুক্তি পায়।
১৯৫৪ সালের নভেম্বর থেকে ১৯৫৭ সালের ডিসেম্বরে তৎকালীন ফরাসি আলজেরিয়ার রাজধানী আলজিয়ার্সে স্বাধীনতাযুদ্ধের যেসব ঘটনা সংঘটিত হয়, সেগুলোই এ চলচ্চিত্রের উপজীব্য। কাসবাহ শহরে বিপ্লবীরা তাদের সংগঠনের শাখা প্রতিষ্ঠা করেন। মুসলিম ও পিয়েদ-নোয়াঁ (আলজেরিয়ায় জন্ম নেওয়া ইউরোপীয় বংশোদ্ভূত ব্যক্তি) পরস্পর সংঘর্ষে লিপ্ত হলে ফরাসি সেনাবাহিনী এফএনএলকে দমন করার চেষ্টা করে। গুপ্তহত্যা কিংবা গ্রেপ্তার/নির্যাতনের মাধ্যমে এফএনএল নেতৃত্বকে ফরাসি ছত্রীসেনারা প্রতিহত করে। চলচ্চিত্রের সমাপ্তিতে দেখানো হয়, চারদিকে জাতীয়তাবাদী দাঙ্গা ও সংঘাত ছড়িয়ে পড়েছে। এর অর্থ হলো- ফ্রান্স আলজিয়ার্সের যুদ্ধ জিতেছে ঠিকই, কিন্তু আলজেরিয়ার স্বাধীনতাযুদ্ধে জয়লাভ করতে পারেনি।
উমখোন্তো (আকাশ প্রতিরক্ষা ব্যবস্থা)

উমখোন্তো হলো দক্ষিণ আফ্রিকায় তৈরি আধুনিক স্বল্প থেকে মাঝারি-পরিসরের আকাশ প্রতিরক্ষা ব্যবস্থা। এটি সমস্ত আবহাওয়ায় পরিচালন করা সম্ভব।এটি ভূমি থেকে আকাশে নিক্ষেপ করা হয়। এটি তৈরি করেছে দক্ষিণ আফ্রিকার ডেনেল ডায়নামিক্স যা পূর্বে কেনট্রন নমে পরিচিত ছিল।
উমখোন্তো বিভিন্ন ধরনের হুমকির বিরুদ্ধে ব্যবহারের ক্ষেত্রে নকশা করা হয়েছে যেমন: একাধিক যুদ্ধ বিমান (স্থির ডানা বা হেলিকপ্টার), অ্যান্টি শিপ ক্ষেপণাস্ত্র, অ্যান্টি-রেডিয়েশন মিসাইল, ইউএভি এবং ড্রোন পাশাপাশি সুপারসনিক ক্রুজ মিসাইল।
জেডএ-এইচভিএম স্বল্প পরিসরের আকাশ প্রতিরক্ষা ব্যবস্থা বাজারে আনার ব্যর্থতার পরে ১৯৯৩ সালে এ সিস্টেমটির বিকাশ শুরু হয়েছিল। প্রথম ভূমি-ভিত্তিক ব্যবস্থার পরীক্ষা জুলাই ২০০৫ সালে সম্পন্ন হয়েছিল এবং ব্যবস্থাটি যোগ্য বলে বিবেচিত হয়েছিল। পরীক্ষাগুলি টেলিমেট্রি সেন্সরযুক্ত ডেনেল ডায়নামিক্স স্কুয়া সাবসোনিক টার্গেট ড্রোন ব্যবহার করে অন্তর্ভুক্ত ছিল।
দক্ষিণ আফ্রিকা নৌবাহিনীর ভেলোর-শ্রেণীর ফ্রিগেট এসএএস আমাতোলা হতে ২৩ নভেম্বর ২০০৫ থেকে প্রথম সফল যাত্রা শুরু হয়েছিল। কেপ আগুলহাসের নিকটে ডেনেল স্কুয়া সাবসোনিক টার্গেট ড্রোন কে লক্ষ করে ক্ষেপণাস্ত্রটি নাক্ষেপ করা হয়েছিল। পরীক্ষার সূচনাগুলি এক সপ্তাহ পরে পুনরায় পরীক্ষা করা হয়েছিল।
গুঞ্জন সাক্সেনা: দ্য কারগিল গার্ল

গুঞ্জন সাক্সেনা: কারগিল গার্ল শরণ শর্মা পরিচালিত এবং ধর্ম প্রডাকশনস ও জি স্টুডিওর প্রযোজনা করা একটি ২০২০ সালের ভারতীয় হিন্দি ভাষার জীবনীসংক্রান্ত চলচ্চিত্র।
এই চলচ্চিত্রে ভারতীয় বিমান বাহিনীর পাইলট গুঞ্জন সাক্সেনা হিসেবে জানহভি কাপুর(যুদ্ধক্ষেত্রে প্রথম ভারতীয় বিমান বাহিনীর মহিলা পাইলট হিসাবে),পঙ্কজ ত্রিপাঠি এবং অঙ্গদ বেদী সহকারী চরিত্রে অভিনয় করেছেন।
মূল চিত্রগ্ৰহণ ২০১৯ সালের ফেব্রুয়ারিতে শুরু হয়েছিল এবং অক্টোবরে শেষ হয়েছিল। করোনা মহামারীর কারণে, চলচ্চিত্রটি থিয়েটারে মুক্তি দেওয়া সম্ভব ছিল না যার কারণে নেটফ্লিক্সে মুক্তি দেওয়া হয়।এটি ২০২০ সালের ১২ই আগস্ট বিশ্বব্যাপী মুক্তি পায়।
গল্পটি শুরু হয়েছিল ১৯৮৪ সালে যখন তরুণ গুঞ্জন সাক্সেনার তার বড় ভাই অঙ্কুমানের সাথে একটি ফ্লাইটে ভ্রমণ করে।এইসময় সে ককপিট ভ্রমণ করতে চায় কিন্তু অনুমতি না থাকায় তার ভাই নিষেধ করে,পরে একজন এয়ার হোস্টেস এর সহায়তায় গুঞ্জনকে ককপিটে নিয়ে যাওয়া হয়। এইসময় ককপিট দেখে সে দারুন উৎসাহিত হয় এবং তার মধ্যে পাইলট হওয়ার আকাঙ্ক্ষা ছড়িয়ে পড়ে।
লখনউ শহরে বড় হওয়া গুঞ্জনের ছোট থেকে ওড়ার স্বপ্ন। বাড়িতে মা আর দাদা তাতে আমল না দিলেও, গুঞ্জনের বাবা সেই স্বপ্নকে ডালপালা মেলার পূর্ণ সুযোগ দেন।এয়ারফোর্সে ঢোকার জন্য কঠোর পরিশ্রম করতে হয় গুঞ্জনকে। কিন্তু আসল লড়াই তার পরে। যেখানে পদে পদে তাঁকে মনে করিয়ে দেওয়া হতে থাকে, সে মেয়ে। লড়াইয়ের ময়দান তাঁর জন্য নয়। আর্মিতে যোগ দেওয়া দাদা পর্যন্ত বোনকে ‘গণ্ডি’ বুঝিয়ে দিতে থাকেন। এয়ারফোর্সের বেসে একদল ছেলের মাঝে একা গুঞ্জন যেন ভিনগ্রহের বাসিন্দা। যুদ্ধভূমিতে সহযোদ্ধাদের উদ্ধারের জন্য যখন তিনি যাচ্ছেন, তখনও তাঁকে বলা হচ্ছে, ‘ফিরে এসো, তোমার দ্বারা হবে না।’ কিন্তু যে একবার উড়তে শুরু করেছে, তাকে ফেরানো সহজ নয়। তিনি খাঁচা ভাঙবেন, তাঁর ইউনিফর্মে শৌর্য চক্র শোভা পাবে। এভাবেই কাহিনীটি এগিয়ে যায়...
২০২০ সালের ১৩ই মার্চ ছবিটি থিয়েটারে মুক্তির কথা ছিল। তবে, করোনা মহামারীজনিত কারণে ২০২০ এর এপ্রিলে মুক্তিটি স্থগিত করা হয়েছিল। নেটফ্লিক্স পরে চলচ্চিত্রটি পরিবেশন দায়িত্ব পায় এবং ২০২০ সালের ১২ই আগস্ট নেটফ্লিক্সে ছবিটির প্রিমিয়ার হয়।
সোনালি কাচপোকা

সোনালি কাচপোকা (বৈজ্ঞানিক নাম: "Aspidimorpha sanctaecrucis"), বা সোনালি কাছিম পোকা (সোনালি টরটয়েজ বিটল; একটি সাধারণ নাম, যা অন্যত্র অন্য প্রাণীকে নির্দেশ করে), হলো প্রাচীন বিশ্বের একটি গুবরে পোকার প্রজাতি। এই প্রজাতি ক্রাইসোমেলিডি নামক পাতাভোজী পরিবারভুক্ত।
সোনালি কাচপোকা ("Aspidimorpha sanctaecrucis") প্রায় ১৪ মিলিমিটার পর্যন্ত লম্বা হতে পারে। এই জাতীয় পোকার ডানার আবরণ বা এলিট্রা এবং অগ্রবক্ষের আবরণে একটি সোনালি চাকতি থাকে। পেছনের ও সামনের সীমানা বরাবর একটি দাগ হলো এই এলিট্রাল চাকতির বিশেষ বৈশিষ্ট্য। এই পোকারা বর্ষাকালে সক্রিয় থাকে, কিন্তু শীত ও গ্রীষ্মে এরা নিষ্ক্রিয় হয়ে যায়। পূর্ণবয়স্ক ও লার্ভা উভয় দশায় এরা কনভলভুলাসি জাতীয় উদ্ভিদ ভক্ষণ করে থাকে। তবে প্রধানত এরা কলমি জাতীয় উদ্ভিদ খায়। উত্তর পূর্ব ভারতের মনিপুর রাজ্যে স্থানীয়ভাবে এরা "সান্দ্রেম্বি" বা "চেইশরা" নামে পরিচিত।
প্রধানত দক্ষিণ পূর্ব এশিয়ার বিভিন্ন দেশ, যেমন চীন, মায়ানমার, থাইল্যান্ড, কম্বোডিয়া, ভিয়েতনাম, ইন্দোনেশিয়া এমনকি উত্তর-পূর্ব ভারতে এই প্রজাতির পোকা দেখতে পাওয়া যায়।
আব তুমহারে হাওয়ালে ওয়াতান সাথিয়ো

আব তুমহারে হাওয়ালে ওয়াতান সাথিয়ো () হল ২০০৪ সালের একটি ভারতীয় যুদ্ধ বিষয়ক চলচ্চিত্র, যার পরিচালক ছিলেন অনিল শর্মা এবং অভিনয় করেছিলেন অমিতাভ বচ্চন, ববি দেওল, অক্ষয় কুমার, দিব্যা খোসলা, সন্দলি সিনহা এবং নাগমা।
মেজর জেনারেল অমরজিৎ সিং (অমিতাভ বচ্চন) ভারতীয় সেনাবাহিনীর একজন নিবেদিত-প্রাণ কর্মকর্তা। তার পুত্র ক্যাপ্টেন বিক্রমজিৎ সিং (ববি দেওল) তার পদানুসরণ করে সেনাবাহিনীতে যোগ দেয়। ১৯৭১ সালের ভারত-পাক যুদ্ধ এবং বাংলাদেশ গঠনের সময়, লেফটেন্যান্ট কমান্ডার বিক্রমজিৎ সিংয়ের অধীনে একটি জাহাজ ছিল এবং তার বাবা মেজর জেনারেল অমরজিৎ সিংয়ের নেতৃত্বে ছিল ভারতীয় সেনাবাহিনীর সৈন্যদের একটি দল। জাহাজটি পাকিস্তানি নৌবাহিনীর ডুবোজাহাজের আক্রমণের শিকার হয়, জাহাজটির ক্ষতি হয়, এবং বিক্রমজিৎকে সাথে নিয়ে ডুবে যায়। কিন্তু তার আগেই সে সাহস করে প্রায় এক শতাধিক আটকা পড়া সেনাকে উদ্ধার করেছিল।
কয়েক বছর পরে, বিক্রমজিতের ছেলে কুনালজিৎ ক্যাপ্টেন হিসাবে সেনাবাহিনীতে যোগদান করে, কিন্তু নিঃস্বার্থভাবে দেশের সেবা করার বিষয়ে তার বাবা ও দাদুর যে মূল্যবোধ ছিল, সেটি তার ছিলনা। সে চেয়েছিল কেবলমাত্র কয়েক বছর সেনাবাহিনীতে কাজ করে, তারপরে মার্কিন যুক্তরাষ্ট্রে গিয়ে, ব্যবসা করে ধনী হতে। এটি সম্পাদন করার জন্য সে সর্বদা যুদ্ধক্ষেত্রে না যাওয়ার অজুহাত দেখাত। সে শ্বেতা বনসালীর প্রেমে পড়ে এবং তার কাছাকাছি থাকার জন্য সেনাবাহিনীতে থাকার সিদ্ধান্ত নেয়। একটি পদক অর্জনের জন্য, সে বীরত্বের ভান করে; তারপরে অসাবধানী হয়ে সন্ত্রাসীদের উপর পরিকল্পিত আক্রমণকে ঝুঁকির মুখে ফেলে এবং তার ফলস্বরূপ বেশ কয়েকটি সন্ত্রাসী তাদের আস্তানায় পালিয়ে যেতে সক্ষম হয়। শৃঙ্খলাবদ্ধ এবং শাস্তিপ্রাপ্ত, আহত ও হতমান কুনালজিৎ তার প্রণয়ীর সাথে দেখা করার জন্য অপেক্ষা করে - কিন্তু আবিষ্কার করে যে সে তার বরিষ্ঠ অফিসার মেজর রাজীব সিংহকে (অক্ষয় কুমার) ভালোবাসে এবং তাকে বিবাহ করেছে। আগে তাকে মৃত বলে ধারণা করা হয়েছিল কিন্তু সে ছিল যুদ্ধবন্দী। কুনালজিৎ সেনাবাহিনীর সঙ্গে যে সূত্রে আবদ্ধ ছিল সেটি ছিঁড়ে যায়। এরপরেই কুনালজিৎ জানতে পারে যে বিদ্রোহী পাকিস্তানি অফিসারদের সমন্বয়ে সন্ত্রাসীরা সাম্প্রদায়িক কলহ ছড়িয়ে দেবার উদ্দেশ্যে জম্মু ও কাশ্মীরের ভগবান শিবজির অমরনাথ মন্দির বোমা দিয়ে উড়িয়ে দেবার পরিকল্পনা করছে। কুনালজিৎ সবাইকে বাঁচায় এবং দাদুর হৃদয় জয় করে।
চলচ্চিত্রে সুর করেছিলেন আনু মালিক। গানের কথা লিখেছিলেন সমীর। "হামেঁ তুমসে হুয়া হ্যায় প্যার" গানট অত্যন্ত জনপ্রিয় হয়ে উঠেছিল।
তুষার সিংহ

তুষার সিংহ (; ),হলো তিব্বতের স্বর্গীয় প্রাণী। এটি তিব্বতের প্রতীক, তুষারাবৃত বরফের পর্বতশ্রেণী এবং হিমবাহকে উপস্থাপন করে। তাছাড়া এটি শক্তি, নির্ভীকতা, আনন্দ, পূর্বদিক এবং পৃথিবীর উপাদানগুলিরও প্রতীক হতে পারে। এটি তিব্বতের চারটি মর্যাদাশীল প্রতীকের মধ্যে একটি।
এটি পর্বতমালার উপর বিচরণ করে,এবং সাধারণত সবুজের কাছাকাছি "ফিরোজা" রঙের কেশরের সাথে সাদা রঙ ব্যবহার করে চিত্রিত হয়। ১৫৯২ সালে প্রকাশিত "জার্নি টু দ্যা ওয়েস্ট" এ তুষার সিংহকে অন্যতম ইয়েকাই হিসাবে চিত্রিত করা হয়েছে।.
১৯০৯ সাল থেকে ১৯৫৯ সাল পর্যন্ত একক তুষার সিংহ কিংবা তাদের একটি জুটি মুদ্রা, ডাকটিকিট, নোট এবং তিব্বতের জাতীয় পতাকায় তিব্বতের জাতীয় প্রতীক হিসাবে ব্যবহৃত হতো। দুটি তুষার সিংহের সাথে ডানদিকে প্রদর্শিত সংস্করণটি পুরানো সামরিক ব্যানারের ভিত্তিতে ১৩ তম দালাই লামার দ্বারা প্রবর্তিত হয়েছিল এবং এখনও নির্বাসিত তিব্বত সরকার ব্যবহার করে যাচ্ছে। পতাকাটি তুষার সিংহের পতাকা নামেই অধিকতর পরিচিত।
রোমানিয়া জাতীয় ফুটবল দল

রোমানিয়া জাতীয় ফুটবল দল () হচ্ছে আন্তর্জাতিক ফুটবলে রোমানিয়ার প্রতিনিধিত্বকারী পুরুষদের জাতীয় দল, যার সকল কার্যক্রম রোমানিয়ার ফুটবলের সর্বোচ্চ নিয়ন্ত্রক সংস্থা রোমানীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৫ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২২ সালের ৮ই জুন তারিখে, রোমানিয়া প্রথমবারের মতো আন্তর্জাতিক খেলায় অংশগ্রহণ করেছে; তৎকালীন যুগোস্লাভিয়ার বেলগ্রেডে অনুষ্ঠিত উক্ত ম্যাচে রোমানিয়া যুগোস্লাভিয়াকে ২–১ গোলের ব্যবধানে পরাজিত করেছে।
"ত্রিকলরি" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় রোমানিয়ার রাজধানী বুখারেস্টে অবস্থিত। বর্তমানে এই দলের ম্যানেজারের দায়িত্ব পালন করছেন মিরেল রাদোই এবং অধিনায়কের দায়িত্ব পালন করছেন সাসসুওলোর রক্ষণভাগের খেলোয়াড় ভ্লাদ কিরিকেশ।
রোমানিয়া এপর্যন্ত ৭ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৪ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা সুইডেনের এর সাথে ২–২ গোলে ড্র করার পর পেনাল্টিতে ৫–৪ গোলে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে রোমানিয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০০০-এ কোয়ার্টার-ফাইনালে পৌঁছানো, যেখানে তারা ইতালির কাছে ২–০ গোলের ব্যবধানে পরাজিত হয়েছে।
দোরিনেল মুন্তেয়ানো, গেওর্গে হাজি, গেওর্গে পোপেস্কু, আদ্রিয়ান মুতু এবং চিপ্রিয়ান মারিকার মতো খেলোয়াড়গণ রোমানিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৭ সালের সেপ্টেম্বর মাসে প্রকাশিত র‌্যাঙ্কিংয়ে রোমানিয়া তাদের ইতিহাসে সর্বোচ্চ অবস্থান (৩য়) অর্জন করে এবং ২০১১ সালের ফেব্রুয়ারি মাসে প্রকাশিত র‌্যাঙ্কিংয়ে তারা ৫৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে রোমানিয়ার সর্বোচ্চ অবস্থান হচ্ছে ৫ম (যা তারা ১৯৯০ সালে অর্জন করেছিল) এবং সর্বনিম্ন অবস্থান হচ্ছে ৪৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
লিরিল

লিরিল হ'ল একটি জনপ্রিয় সাবানের ব্র্যান্ড, যা ভারত ও এশিয়ার, পাশাপাশি ইউরোপের কয়েকটি স্থানে, বিক্রি হয়। সাবানটি বর্তমানে ভারতে হিন্দুস্তান ইউনিলিভার লিমিটেড দ্বারা উৎপাদিত হয়। লিরিল ২০০২ সালে আইসি কুল মিন্ট নামে একটি নীল রঙের রূপে চালু করা হয়েছিল। এটি ২০০৪ সালে ভারতে লিরিল অরেঞ্জ স্প্ল্যাশ নামে একটি কমলা রঙেরও চালু করার চেষ্টা করেছিল। এগুলির কোনওটিরই বাজারে খুব বেশি প্রভাব ফেলতে পারে নি। এমনকি সংস্থাটি ব্র্যান্ড পরিচালনার এজেন্সিগুলিকে পরিবর্তন করেছে, লোয়ে থেকে ম্যাকক্যান ইরিকসন, আবার লোয়েতে ফিরে এসেছে।
লিরিল বেশ কিছুদিন ধরেই স্থিতিশীল বাজারের শেয়ার ধরে রেখেছে। তাদের বিক্রি বেশিরভাগ গ্রীষ্মকালে হয়। প্রীতি জিন্টা, অন্যদের মধ্যে এই পণ্যটির বিজ্ঞাপনে মডেল হয়েছেন। ১৯৭৫ এবং ১৯৮৬ এর ক্যারেন লুনেলের, মূল বিজ্ঞাপনগুলি এখন ইন্টারনেটে জনপ্রিয়। 
লিরিল বিজ্ঞাপনে আরও কয়েকজন হয়েছেন, এদের মধ্যে দীপিকা পাডুকোন, হৃষিতা ভট্ট এবং পূজা বাত্রা অন্তর্ভুক্ত।
পাম জুমেইরাহ

পাম জুমেইরাহ সংযুক্ত আরব আমিরাতের দুবাইয়ের একটি কৃত্রিম দ্বীপপুঞ্জ যা নাখিল ভূমি পুনরুদ্ধার করে তৈরি করেছিলো যা পারস্য উপসাগর পর্যন্ত বিস্তৃত ছিল। এটি পাম জেবেল আলী এবং পাম দেইরা সহ পাম দ্বীপপুঞ্জ নামে পরিচিত একটি বৃহৎ ধারাবাহিকের অংশ, যা সমাপ্ত হলে, একসাথে দুবাইয়ের উপকূলকে মোট ৫২০ কিলোমিটার(৩২০ মিটার) বাড়িয়ে তুলবে । ২০১৬ এর হিসাবে এটির আনুমানিক জনসংখ্যা ১০৫০০। এটি সংযুক্ত আরব আমিরাতের দুবাইয়ের আমিরাতের জুমেইরাহ উপকূলীয় অঞ্চলে অবস্থিত। দুটি ডাচ (যৌথ উদ্যোগ) বিশেষজ্ঞ সংস্থা ভ্যান ওর্ড এবং বসকলিস করেছিলেন। একই সংস্থাগুলি দ্য ওয়ার্ল্ডও তৈরি করেছিলেন। দ্য পামটে, ক্লাব ভিস্তা মেরে এবং নাখিল মল সম্প্রতি খোলা গন্তব্য দ্য পাম জুমিরার সর্বশেষতম সংযোজন। 
খেজুর জুমিরাহ মনোরেল একটি ৫.৪ কিলোমটার-দৈর্ঘ্য(৩.৪ মিটার) দ্বীপের পাদদেশে আটলান্টিস হোটেলটি গেটওয়ে টাওয়ারের সাথে সংযুক্ত করে মনোরেল । মনোরেলটি পাম জুমিরাহকে মূল ভূখণ্ডের সাথে সংযুক্ত করে, দুবাই মেট্রোর রেড লাইনে পরিকল্পিতভাবে আরও বাড়ানো হয়েছে। লাইনটি ৩০ এপ্রিল ২০০৯ এ কাজ শুরু করে। এটি মধ্য প্রাচ্যের প্রথম মনোরেল। 
২০২০ সালের গোড়ার দিকে, কোভিড-১৯ মহামারি চলাকালীন মানুষের ক্রিয়াকলাপ হ্রাসের কারণে, পাম জুমিরার আশেপাশে ডলফিনের মতো বন্যজীবনের বর্ধন লক্ষ্য করা গেছে। 
পাম জুমেইরাহ দ্বীপের নির্মাণ কাজ ২০০১ সালের জুনে শুরু হয়েছিল এবং বিকাশকারীরা ২০০৬ সালে প্রথম আবাসিক ইউনিট হস্তান্তর করার ঘোষণা দেয়। 
এই সময়ে, ৭৫% সম্পত্তি হস্তান্তর করতে প্রস্তুত ছিল, ইতোমধ্যে এই দ্বীপে ৫০০ পরিবার বসবাস করছেন। ২০০৯ এর শেষে, ক্রিসেন্টে ২৮ টি হোটেল খোলা হয়েছিল।
নির্মাণের জটিলতাকে দায়ী করা হয়েছিল,  অংশে, প্রকল্পের সমাপ্তিতে বিলম্বের জন্য, যার তারিখটি একাধিকবার পিছনে ঠেলে দেওয়া হয়েছিল এবং প্রায় দুই বছর দেরী হয়েছিল।
২০০৯ সালে, "নিউইয়র্ক টাইমস" জানিয়েছে যে নাসার লেজার আলটিমেটার উপগ্রহগুলি পামটি হারে ডুবেছে বলে মাপেছে প্রতি বছর। জবাবে নখিল বলেছিলেন যে তারা কোনও ধরনের কাঠামোগত সমস্যার কোনও প্রতিবেদন পান নি যেটি যদি কমতে থাকে তবে প্রত্যাশা করা হত, এবং উল্লেখ করেছিলেন যে লেজারের উপগ্রহগুলির পরিমাপের পরিমাণ মাত্র । 
প্রকল্পটি চালু করার পরে, এটি প্রকাশিত হয়েছিল যে নাখিল দ্বীপে আবাসিক ইউনিটের সংখ্যা বাড়িয়েছে (স্বতন্ত্র সম্পত্তির মধ্যে দৈহিক জায়গার পরিমাণের সাথে একযোগে হ্রাস সহ) ঘোষিত ৪৫০০ (বৃহত্তর প্রত্যাশায় তাড়াতাড়ি কিনে নেওয়া ২০০০ ভিলার সমন্বয়ে) বৈশিষ্ট্যগুলির মধ্যে পৃথকীকরণ )। এই বৃদ্ধি নাখিলকে নির্মাণের প্রকৃত ব্যয়কে ভুলভাবে গণনা করা এবং অতিরিক্ত মূলধন সংগ্রহের প্রয়োজন বলে দায়ী করা হয়েছে, যদিও নাখিল এ বিষয়ে প্রকাশ্যে কোনও মন্তব্য করেননি। ২০০৯ সালে নিউইয়র্ক টাইমস জানিয়েছিল যে অনেক লোক ঘর তৈরির আগে বাড়ি কিনেছিল এবং এখন উপলব্ধ স্থান এবং যেভাবে তারা একে অপরের শীর্ষে বাস করছে বলে ভেবে রেগে রয়েছে। 
বাইরের ব্রেকওয়াটারটি অবিচ্ছিন্ন বাধা হিসাবে তৈরি করা হয়েছিল, তবে প্রাকৃতিক জোয়ার চলাচল প্রতিরোধের দ্বারা, খেজুরের মধ্যে সমুদ্রের জল স্থবির হয়ে পড়েছিলো । পরবর্তীতে ব্রেকওয়াটারটি উভয় পক্ষের ফাঁক তৈরি করার জন্য সংশোধন করা হয়েছিল, জোয়ারের চলাচলের ফলে জলের ভিতরে অক্সিজেন তৈরি হতে পারে এবং এটি স্থবির হতে বাধা দিতে পারে, যদিও ব্রেক ওয়াটারের অস্তিত্ব না থাকলে ক্ষেত্রে হওয়ার চেয়ে কম দক্ষতার সাথে। 
খেজুর জুমিরার বেশ কয়েকটি হোটেল, রিসর্ট এবং হোটেল আবাস রয়েছে:
খুচরা ও ডাইনিং গন্তব্য:
ওগো নিরুপমা (ধারাবাহিক)

ওগো নিরুপমা হলো একটি জনপ্রিয় ভারতীয় টেলিভিশন ধারাবাহিক। যা, ৫-ই অক্টোবর ২০২০ থেকে স্টার জলসা তে সম্প্রচারিত হয়েছিল । এর মুখ‍্য চরিত্রে অভিনয় করেছেন গৌরব রায় চৌধুরী,অর্কায আচার্জি, তুলিকা বসু।
দ্য মিউনিখ আই

মিউনিখ আই জার্মানির মিউনিখে প্রকাশিত একটি ইংরেজি ভাষার সাপ্তাহিক পত্রিকা।
প্রতি বৃহস্পতিবার প্রকাশিত "মিউনিখ আই" জার্মানিতে বসবাসরত স্থানীয় ইংরেজি ভাষার সম্পাদক দ্বারা সম্পাদিত পত্রিকা, যার প্রধান প্রধান সম্পাদক উইলিয়াম স্মিথ, তিনি মিউনিখ এবং বাভেরিয়ান অঞ্চলে ইংরেজিভাষী লোকদের পরিষেবা দেয়। এটি আন্তর্জাতিক এবং জাতীয় সংবাদ, ক্রীড়া এবং ইভেন্টগুলি কভার করে। সংবাদপত্রটির ওয়েবসাইট প্রতিদিন হালনাগাদ করা হয়।
তিতলি

তিতলি হলো একটি জনপ্রিয় ভারতীয় টেলিভিশন ধারাবাহিক। যা, ১৩-ই জুলাই ২০২০ থেকে স্টার জলসা তে সম্প্রচারিত হয়েছিল । এর মুখ‍্য চরিত্রে অভিনয় করেছেন মাধুপ্রিয়া চৌধুরী, আরিয়ান ভৌমিক ও আয়েন্দ্রি লাভনিয়া রায়॥
ভেগাস রেড রুস্টার

ভেগাস রেড রুস্টার একটি -এর লাস ভেগাস উপত্যকার নেভাদার হুইটনিতে অবস্থিত সুইংগার্স ক্লাব। ক্লাবটি লাস ভেগাসে অনুষ্ঠিত বার্ষিক লাইফস্টাইল কনভেনশন পরবর্তী পার্টির আয়োজন করে। রেড রুস্টার নাসকা ইন্টারন্যাশনালের সদস্য।
রেড রুস্টার জায়গা নিয়ে ১৯৮৮ সালে প্রতিষ্ঠিত হয়েছিল। লাস ভেগাস অঞ্চলের প্রাচীনতম সুইংগার্স ক্লাবটি হ'ল দ্য রুস্টার।
চিনেমা পারাদিজো

চিনেমা পারাদিজো ১৯৮৮ সালে মুক্তিপ্রাপ্ত একটি ইতালীয় চলচ্চিত্র। জুসেপ্পে তোর্নাতোরে ছবিটির পরিচালক ও চিত্রনাট্যকার। প্রোত্তি পরিবারের গল্প অবলম্বনে চলচ্চিত্রটি নির্মিত হয়েছে। পরিবারটি ইতালির মান্তুয়া শহরে ১৯০৪ সালে প্রতিষ্ঠিত একটি রঙ্গমঞ্চের মালিক।জাক পেরাঁ, ফিলিপ নোয়ারে, লিওপোলদো ত্রিয়েস্তে, মার্কো লিওনার্দি, অ্যাগনেজ নানো ও সালভাতোরে কাসচিও উক্ত চলচ্চিত্রে অভিনয় করেন। ফ্রাঙ্কো ক্রিস্তালদি ও জিওভান্নো রোমানো ছবিটি পরিচালনা করেছেন। এন্নিও মোরিকোনে ও তার ছেলে আন্দ্রিয়া মোরিকোনে এর আবহসংগীত রচনা করেছেন। ৬২তম একাডেমি পুরস্কার বিতরণী অনুষ্ঠানে সেরা বিদেশি চলচ্চিত্র ক্যাটাগরিতে এটি অস্কার লাভ করে।
১৯৮৮ সালের রোমে বিখ্যাত চিত্র পরিচালক সালভাতোরে দি ভিতা এক সন্ধ্যায় রাতে বাড়িতে দেরি করে ফিরেন। তার বান্ধবী নিদ্রালু অবস্থায় বলে, সালভাতোরের মা ফোন করে জানিয়েছিল- আলফ্রেদো নামে কেউ একজন মারা গেছে। সালভাতোরে সিসিলিতে অবস্থিত তার জন্মভূমি গিয়ানকালদো গ্রামে ত্রিশ বছর ধরে যায়নি। বান্ধবী যখন জিজ্ঞাসা করে আলফ্রেদো কে, সালভাতোরে তার শৈশবে ফিরে যায়।
দ্বিতীয় বিশ্বযুদ্ধের কয়েক বছর পরের কথা। আট বছর বয়সী সালভাতোরে দুষ্টুমি করে বেড়ায়। তার পিতা যুদ্ধে মৃত্যুবরণ করেন। সালভাতোরের ডাকনাম "তোতো।" চলচ্চিত্রের প্রতি সে অসাধারণ ভালোবাসা অনুভব করে। চলচ্চিত্র প্রেক্ষাগৃহ চিনেমা পারাদিজোতে সে অবসর সময় কাটায়। শুরুতে প্রেক্ষাগৃহের মধ্যবয়সী কর্মী আলফ্রেদোর সঙ্গে তার বিবাদ উপস্থিত হলেও একসময় তাদের মধ্যে বন্ধুত্বপূর্ণ সম্পর্ক গড়ে ওঠে। প্রক্ষেপণ বুথে বসে সালভাতোরে ছবি দেখতে সক্ষম হয়। চলচ্চিত্রের প্রণয়ধর্মী দৃশ্যগুলো যখন স্থানীয় পুরোহিতের নির্দেশে ছেঁটে ফেলে দেওয়া হয়, তখন দর্শকরা ধুয়ো দিতে শুরু করে।
চলচ্চিত্র প্রক্ষেপক কীভাবে চালাতে হয়, সেটি আলফ্রেদো সালভাতোরেকে শিখিয়ে দেয়। একদিন নিকটস্থ একটি বাড়ির দেয়ালে আলফ্রেদো দি ফায়ারম্যান অব ভিগু চলচ্চিত্র প্রক্ষেপণ করার সময় আগুন ধরে যায়। সালভাতোরে আলফ্রেদোর প্রাণ বাঁচায়, কিন্তু ততক্ষণে নাইট্রেট ফিল্ম বিস্ফোরিত হয়ে আলফ্রেদোর মুখে আগুন ধরে যায়। চিনেমা পারাদিজোও সম্পূর্ণরূপে ধ্বংস হয়ে যায়, আলফ্রেদোও অন্ধ হয়ে যায়। সিচ্চিও নামে শহরের এক বাসিন্দা ফুটবলের লটারি জিতে যে অর্থ আয় করে, সেটি সে সিনেমা হল পুনর্নির্মাণে ব্যবহার করে। সালভাতোরে শিশু হলেও সে ছাড়া আর কেউ এখন সিনেমা প্রক্ষেপক চালাতে পারবে না।
দশ বছর পরের কথা। সালভাতোরে এখন উচ্চবিদ্যালয়ের ছাত্র। সে এখনো সিনেমা হলে প্রক্ষেপক চালায়। আলফ্রেদোর সাথে তার সম্পর্কও প্রগাঢ় হয়ে ওঠে।
কল্যাভগেন

কল্যাভগেন () নরওয়ের ভেষ্টল্যান্ড কাউন্টির আসকে পৌরসভার একটি বিনোদন অঞ্চল। উদ্যানটি আসকে দ্বীপের প্রায় পশ্চিমে এবং বার্গেন শহরের উত্তর-পশ্চিমে অবস্থিত। অঞ্চলটিতে উভয় "পরিহিত" সৈকত এবং নগ্ন সৈকত রয়েছে। কল্যাভগেনে একটি অঙ্গনও রয়েছে যেখানে প্রতি আগস্টে লস্ট উইকেন্ডের সংগীত উৎসব অনুষ্ঠিত হয়।